PREDNACRT

Na osnovu člana 14. Zakona o sistemu indirektnog oporezivanja u BiH ("Službeni glasnik BiH", broj: 44/03, 52/04, 34/07, 4/08, 49/09, 32/13 i 91/17), člana 15. stav (1) Zakona o Upravi za indirektno oporezivanje ("Službeni glasnik BiH", broj: 89/05) i člana 43. Zakona o akcizama u Bosni i Hercegovini ("Službeni glasnik BiH", broj: 49/09, 49/14, 60/14, 91/17 i 50/22), Upravni odbor Uprave za indirektno oporezivanje na \_\_\_\_\_ sjednici, održanoj dana \_\_\_\_\_\_\_\_\_ godine, donio je

PRAVILNIK O IZMJENAMA I DOPUNAMA PRAVILNIKA O PRIMJENI ZAKONA O AKCIZAMA U BOSNI I HERCEGOVINI

Član 1.

U Pravilniku o primjeni Zakona o akcizama ("Službeni glasnik BiH", br. 50/09, 80/11, 48/12, 74/14, 85/17 i 4/18) u članu 19. stav (1) se briše.

Dosadašnji stavovi (2), (3), (4), (5) i (6) postaju stavovi (1), (2), (3), (4) i (5).

Član 2.

U članu 23. stav (3) „ i “ slovo poslije riječi “voćne prirodne rakije” mijenja se znakom „ , “, a poslije riječi “vina” dodaje se „ i duhanskih prerađevina“.

Član 3.

U članu 24. poslije stava (2) dodaje se novi stav (3) koji glasi:

„Korištenjem akciznih proizvoda iz stava (1) tačka c) ovog člana smatra se i količina akciznih markica koje nisu vraćene u roku od 180 dana od dana preuzimanja akciznih markica“

Član 4.

U članu 25. stav (1) „ i “ slovo poslije riječi “voćne prirodne rakije” mijenja se sa znakom „ , “ , a poslije riječi “vina” dodaje se „ i duhanskih prerađevina“.

Stav (4) se briše.

Član 5.

Član 34. mijenja se i glasi:

„1) Porezni obveznik proizvođač, kao i pravno lice ili preduzetnik za kojeg se od strane drugog lica vrši usluga proizvodnje akciznih proizvoda iz člana 4. stav (2) tačka a), b), c), d), e) i g) Zakona sa sjedištem u BiH je dužan izvršiti mjesečni obračun akcize za izvršeni promet akciznih proizvoda i isti dostaviti u Prijavi akcize na obrascu PDA, koji je zajedno sa Uputstvom za popunjavanje prijave akcize sastavni dio ovog Pravilnika, u roku propisanom članom 27. Zakona.

(2) Obrazac iz stava (1) ovog člana sadrži i podatke o količini/poreznoj osnovici, stopi/iznos po jedinici mjere i obračunatoj akcizi po vrstama proizvoda.

(3) Iznosi navedeni u poljima na PDA prijavi iskazuju se u decimalnim brojevima zaokruženim na dvije decimale.

(4) Porezni obveznik PDA prijavu iz stava (1) ovog člana podnosi u elektronskom obliku posredstvom ePortala UIO.

(5) Porezni obveznici su dužni PDA prijavu iz stava (1) ovog člana dostavljati UIO elektronskim putem upotrebom kvalifikovane potvrde od poreznog perioda januar 2023. godine.

(6) Da bi poreski obveznik dostavio PDA prijavu elektronskim putem upotrebom elektronskog potpisa uvjet je da ima kvalifikovanu elektronsku potvrdu izdanu od strane ovlaštenog tijela.

(7) PDA prijava dostavljena elektornskim putem upotrebom kvalifikovane potvrde smatra se svojeručno potpisanom.

(8) Elektronsko dostavljanje PDA prijave vrši se u skladu sa propisima UIO."

Član 6.

(Stupanje na snagu)

Ovaj pravilnik stupa na snagu osmog dana od dana objavljivanja u "Službenom glasniku BiH".

Predsjedavajući Upravnog odbora UIO

Broj:

Datum: \_\_\_\_\_\_\_\_\_\_\_\_\_\_\_\_\_\_\_ Vjekoslav Bevanda, s. r.

OBRAZLOŽENJE ZA DONOŠENJE IZMJENA I DOPUNA AKTA:

Obzirom da je donesen Zakon o izmjenama i dopunama Zakona o akcizama u Bosni i Hercegovini ("Službeni glasnik BiH", broj: 50/22) i da je istim propisano da je Upravni odbor dužan u roku od 60 dana od dana stupanja na snagu Zakona uskladi podzakonske akte za njegovo provođenje, bilo je neophodno provjeriti koje je to podzakonske akte potrebno uskladiti.

Slijedom navedenog a kako je utvrđeno da je potrebno promijeniti i određene Pravilnike, Uputstva i Instrukcije, pristupilo se sačinjavanju Izmjena i dopuna Pravilnika o primjeni Zakona o akcizama u Bosni i Hercegovini.

Navedenim izmjenama i dopunama pravilnika izvršeno je usklađivanje postojećeg Pravilnika o primjeni Zakona o akcizama u skladu sa izmjena Zakona o akcizama u BiH kojima se vrši izjednačavanje obaveze obračunavanja i plaćanja akcize na duvanske prerađevine sa ostalim akciznim proizvodima.

Pored navednih izmjena, a imajući u vidu da je u međuvremenu, Upravni odbor UIO usvojio izmjene Pravilnika o primjeni Zakona o PDV koje su, između ostalog, obuhvatale i izmjenu člana 78. Pravilnika koji se odnosi na način podnošenja PDV prijave gdje se, po usvojenim izmjenama, propisuje podnošenje PDV prijave uz upotrebu elektronskog potpisa (kvalifikovane potvrde) počev od poreznog perioda oktobar 2022. godine (dobrovoljno za obveznike iz kategorije velikih poreznih obveznika), to izmjenama pravilnika izvršeno propisivanje istovjetnog načina podnošenja akciznih (PDA) prijava, a sve kako bi se eliminisao dualizam, odnosno postigla jednoobraznost kod načina podnošenja PDV i PDA prijava.